
REPUBLIKA HRVATSKA
Trgovački sud u Zagrebu
Zagreb, Amruševa 2/II							72 St-5180/2016-16
R E P U B L I K A  H R V A T S K A
R J E Š E N J E

Trgovački sud u Zagrebu, po sucu Nikoli Ribariću, u postupku predstečajne nagodbe u povodu prijedloga dužnika ROBERTO PLUS d.o.o. , Zagreb (Grad Zagreb), Velikopoljska 42, OIB: 66385801110, dana 24. studenoga 2016.

r i j e š i o  j e

	Odbacuje se prijedlog  BAT HRVATSKA d.o.o. od 22.11.2016. za nastavkom postupka kao da je podnesen prijedlog za otvaranjem stečajnog postupka nad dužnikom ROBERTO PLUS d.o.o. , Zagreb (Grad Zagreb), Velikopoljska 42, OIB: 66385801110

Obrazloženje

Vjerovnik BAT HRVATSKA d.o.o. zastupan po punomoćnicima podnio je prijedlog 22.11.2016. za nastavkom postupka predstečajne nagodbe kao da je podnesen prijedlog za otvaranjem stečajnog postupka nad dužnikom ROBERTO PLUS d.o.o. , Zagreb (Grad Zagreb), Velikopoljska 42, OIB: 66385801110.
Sud je rješenjem od 27. rujna 2016. godine odbacio prijedlog za otvaranjem predstečajnog postupka nad dužnikom ROBERTO PLUS d.o.o. , Zagreb (Grad Zagreb), Velikopoljska 42, OIB: 66385801110.
Prijedlog je odbačen iz formalnih razloga obzirom da predlagatelj, ujedno i dužnik, ROBERTO PLUS d.o.o. , Zagreb (Grad Zagreb), Velikopoljska 42, OIB: 66385801110, nije podmirio troškove predstečajnog postupka, u smislu odredbe članka 28. Stečajnog zakona (NN 71/15; dalje SZ).
Imajući u vidu da je sud odbacio prijedlog iz formalnih razloga, kao i činjenicu da sud nije ulazio u sadržaj prijedloga, nema uvjeta da se postupi sukladno odredbi članka 32. i postupak nastavi kao da je podnesen prijedlog za otvaranje stečajnog postupka.
Naime, odredba članka 32.st.2. SZ-a određuje da će sud, ako utvrdi da su ispunjene pretpostavke za otvarenje stečajnog postupka, nastaviti postupak kao da je podnesen prijedlog za otvaranje stečajnog postupka.
Kako je sud rješenjem od 27. rujna 2016. godine odbacio prijedlog iz formalnih razloga, pri čemu nije ulazio u sadržaj prijedloga, nema uvijeta za nastavkom postupka.
	Vjerovnik BAT HRVATSKA d.o.o. može podnjeti prijedlog za otvaranjem stečajnog postupka pri čemu moraju biti ispunjene pretpostavke iz članka 109. SZ-a.
Slijedom navedenoga odlučeno je kao u izreci rješenja. 

Zagreb, 24. studenoga 2016.
Stečajni sudac:
Nikola Ribarić v.r.
Za točnost otpravka – ovlašteni službenik:
          Jadranka Zelić





POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

